Skiptanlegir fylgihlutir og rekstrarvörur fyrir vélarnar ásamt þjónustu er einnig greidd að fullu nema fyrir notendur CPAP-öndunarvéla . Í þeim tilvikum er greiddur kostnaður fyrir lífeyrisþega og börn / unglinga umfram kr. 440 af mánaðarlegum meðalkostnaði og fyrir aðra umfram kr. 2.650 Gómur vegna kæfisvefns er samþykktur að undangenginni svefnrannsókn . Er hann þá greiddur 70% , þó aldrei meira en kr. 25.000 . Veitt er innkaupaheimild vegna fylgihluta við öndunarhjálpartæki þ.e. fylgihluti fyrir öndunarvélar , sogtæki , hóstavélar og öndunarmæla . Lífeyrisþegar þurfa auk þess að framvísa viðeigandi skírteini / skilríkjum . Greitt er 90% fyrir einnota sprautur , nálar og blóðhnífa fyrir börn og unglinga og lífeyrisþega , en 70% fyrir aðra . Hjálpartæki til nákvæmra mælinga á lyfi þegar um mjög nákvæmt magn er að ræða sem ekki er hægt að fá vigtað hjá seljanda . Um er að ræða lyf sem tekin eru um munn eða með sprautu . Einnota endaþarmsrör vegna lyfjagjafar eru veitt á grundvelli innkaupaheimildar til eins eða fimm ára í senn . Veitt er innkaupaheimild fyrir samþykktum vörum . Lífeyrisþegar þurfa auk þess að framvísa viðeigandi skírteini / skilríkjum . Sjá nánar í fylgiskjali með reglugerð Einnota rannsóknarbúnaður er greiddur 90% fyrir börn og unglinga og lífeyrisþega en 80% fyrir aðra , þó með hámarki , fyrir efni til blóðsykursmælinga ( blóðstrimla ) og blóðsykursmæla . Eftirtaldir sjúkratryggðir einstaklingar eiga rétt á greiðsluþátttöku í blóðstrimlum : Sjá nánar um skilyrði fyrir greiðsluþáttöku SÍ í fylgiskjali með reglugerð Sjúkratryggingar Íslands greiða fyrir takmarkaðan fjölda af verkjastillandi raförvunartækjum og raförvunartækjum til að meðhöndla þvag - og hægðaleka og raförvunartæki við ökklalömun . Sjá nánar í fylgiskjali með reglugerð . Sérstakur búnaður til varnar legusárum 100% ( t.d. viðvörunarkerfi til varnar legusárum ) Standgrindur og standbretti eru greidd vegna mikillar lömunar , svo sem vegna heilalægrar lömunar eða mænusköddunar , til varnar vöðvastyttingu eða blóðþrýstingsfalli . Sjá nánar í fylgiskjali með reglugerð Stoðtæki ( spelkur , gervilimir og bæklunarskór ) og gervihlutar aðrir en gervilimir Sjúkratryggingar Íslands hafa gert samninga um kaup á spelkum og gervilimum . Á heimasíðu SÍ er að finna upplýsingahefti um samninga og vörulista sem hefur að geyma tæmandi yfirlit yfir allar þær tegundir spelkna og gervilima sem stofnunin tekur þátt í kaupum á fyrir þá sem eru sjúkratryggðir samkvæmt lögum um sjúkratryggingar . Við hvert og eitt hjálpartæki í vörulistanum í heftinu kemur einnig fram hvaða fyrirtæki er með samning við stofnunina um kaup á viðkomandi tæki . Almennar reglur um spelkur Við notkun í þrjá til tólf mánuði eru spelkur greiddar 70% . Rökstudd greinargerð þarf að fylgja umsókn ef sótt er um óvenju margar hulsur . Greitt er fyrir einn gervilim eða eina harða ytri hulsu á ári , þó eftir mati hverju sinni . Fyrsta og önnur viðgerð á gervilimum á ári eru greiddar að fullu , en síðari viðgerðir 70% . Þátttaka í kostnaði við viðgerðir á tilbúnum bæklunarskóm og sérsmíðuðum skóm á eingöngu við ef slit á skóm er ótvírætt afleiðing sjúkdómsástands ( t.d. gangandi einstaklingur með ataxíu vegna heilalægrar lömunar ( CP ) ) . Að hámarki er greitt fyrir fjórar viðgerðir á tilbúnum bæklunarskóm eða sérsmíðuðum skóm á ári fyrir hvern einstakling . Mjúkir hálskragar eru ekki greiddir af Sjúkratryggingum Íslands . Sjá nánari upplýsingar í fylgiskjali með reglugerð Spelkur fyrir efri útlimi Við notkun í þrjá til tólf mánuði eru spelkur greiddar 70% . Spelkur fyrir fólk með krabbamein , lamanir ( t.d. hemiparesis , poliomyelitis ) og hrörnunarsjúkdóma í tauga - og vöðvakerfi ( t.d. MS , MND , Guillian Barre sjúkdóm , Parkinsonsjúkdóm ) og við aflöguliða vegna liðagigtar eru greiddar að fullu svo framarlega sem þær tengjast sjúkdómnum . Sjá nánari upplýsingar í fylgiskjali með reglugerð Spelkur fyrir efri útlimi , sem ekki eru bornar á líkamanum Greitt er 100% fyrir spelkur fyrir efri útlimi , sem ekki eru bornar á líkamanum , fyrir þá sem eru alvarlega fjölfatlaðir og nota að öllu jöfnu einnig sérmótaðan stuðning í sæti . Spelkur fyrir neðri útlimi . Við notkun í þrjá til tólf mánuði eru spelkur greiddar 70% . Sjá nánari upplýsingar í fylgiskjali með reglugerð Fyrsta og önnur viðgerð á gervilimum á ári eru greiddar 100% en síðari viðgerðir 70% . Greitt er fyrir hámark eina harða hulsu ( ytri hulsu ) og tvær mjúkar hulsur ( innri hulsur ) á gervilim á ári eða eftir mati . Virkir einstaklingar eiga rétt á gervilim til skiptanna . Ef umsækjandi kaupir dýrari skó en nemur fjárhæð styrksins greiðir hann fyrirtækinu mismuninn . Sjá nánari upplýsingar í fylgiskjali með reglugerð Hjálpartæki við persónulega aðhlynningu og fatnaður Sjúkratryggingar Íslands hafa gert samninga um kaup á bað - og salernistækjum . Á heimasíðu SÍ er að finna upplýsingahefti um samninga og vörulista sem hefur að geyma tæmandi yfirlit yfir allar þær tegundir hjálpartækja sem samningarnir hér að ofan ná til og sem stofnunin tekur þátt í kaupum á fyrir þá sem eru sjúkratryggðir samkvæmt lögum um sjúkratryggingar . Styrkupphæðir eru eftirfarandi : vegna dvergvaxtar kr. 19.000 fyrir skyrtu / jakka / kjól og kr. 9.500 fyrir buxur vegna verulegrar skekkju í hrygg ( ólíkar hliðar ) kr. 46.000 Hjólastóla - og kerrupokar 100% Útislá / regnslá í hjólastóla / kerrur 100% Varnarbuxur við böðun 100% Snið fyrir sérsaumaðan fatnað 100% , að hámarki sbr. að ofan Hlífðartæki t.d. hjálmar og höfuðhlífar Sjúkratryggingar Íslands greiða tæki ef um langvarandi sjúkdómsástand er að ræða ( a.m.k. sex mánuðir ) . Sjá nánari upplýsingar í fylgiskjali með reglugerð Hjálpartæki vegna barkaskurðar eru veitt á grundvelli innkaupaheimildar og gildir það eftir atvikum til eins , fimm eða tíu ára í senn . Sjá nánar í fylgiskjali með reglugerð Stómavörur eru greiddar 100% eða 70% , þó með hámarki fyrir ákveðnar vörur . Innkaupaheimild er veitt fyrir samþykktar vörur og gildir það eftir atvikum í eitt , fimm eða tíu ár . Sjá nánari upplýsingar í fylgiskjali með reglugerð Húðvarnarkrem er greitt að fullu fyrir stómaþega . Húðvarnarkrem fyrir stómaþega er veitt á grundvelli innkaupaheimilidar og gildir það eftir atvikum til eins , fimm eða tíu ára í senn eins og stómavörur . Önnur efni til húðvarnar og húðhreinsunar vegna sára veitir heimahjúkrun heilsugæslunnar . Þvagleggir eru veittir á grundvelli innkaupaheimildar til eins , fimm eða tíu ára í senn . Sjúkratryggingar Íslands hafa gert samninga um kaup á ákveðnum þvagleggjum . Greiðsluþátttaka stofnunarinnar í kaupum á þvagleggjum er háð því að þeir séu fengnir hjá tilgreindu samningsbundnu fyrirtæki . Sjá nánar í fylgiskjali með reglugerð Þvagpokar eru veittar á grundvelli innkaupaheimildar til eins , fimm eða tíu ára í senn . Sjúkratryggingar Íslands hafa gert samninga um kaup á ákveðnum þvagpokum . Greiðsluþátttaka stofnunarinnar í kaupum á þvagpokum er háð því að þeir séu fengnir hjá tilgreindu samningsbundnu fyrirtæki . Sjá nánari upplýsingar í fylgiskjali með reglugerð Bleiur eru veittar á grundvelli innkaupaheimildar til eins , fimm eða tíu ára í senn . Sjúkratryggingar Íslands hafa gert samninga um kaup á ákveðnum bleium og tengdum vörum . Að jafnaði greiðir stofnunin ekki bleiur fyrir börn yngri en þriggja ára en yngri börn en þriggja ára geta þó fengið undanþágu vegna stómaaðgerðar eða hryggraufar ( klofins hryggjar ) . Hjálpartæki vegna hægðaleka Sjúkratryggingum Íslands er heimilt að greiða endaþarmstappa til þeirra sem eiga við hægðaleka að stríða vegna alvarlegs skaða í miðtaugakerfi ( s.s. mænuskaða vegna hryggraufar ( klofins hryggjar ) ) eða annars sambærilegs alvarlegs sjúkdómsástands . Greiðsluþátttakan nær einungis til þeirra er stunda sund í hæfingarskyni þegar það er ótvíræður kostur að sundþjálfun sé stunduð vegna viðkomandi fötlunar og / eða þeirra sem nauðsynlega þurfa slíkan búnað til að geta stundað vinnu sína . Veitt á grundvelli innkaupaheimildar til eins , fimm eða tíu ára í senn , þó að hámarki kr. 2.230 pr. stk . Miðað er við hámark 12 stk. á ári . Sjá nánari upplýsingar í fylgiskjali með reglugerð Hjálpartæki við snyrtingu og böðun Sjúkratryggingar Íslands greiða fyrir hjálpartæki við snyrtingu og böðun fyrir þá sem eru með sjúkdóma sem valda alvarlegri lömun eða hrörnun , t.d MS , MND , og aðra vöðvarýrnunarsjúkdóma , helftarlömun , Parkinsonsjúkdóm , illvíga RA liðagigt , Spina Bifida svo og einstaklingar með lungna - og / eða hjartasjúkdóma á háu stigi . Skiptiborð eru greidd fyrir fjölfatlaða einstaklinga þar sem þörfin er ótvíræð . Sjúkratryggingar Íslands hafa gert samninga um kaup á baðtækjum . Sjá nánari upplýsingar í fylgiskjali með reglugerð Hjálpartæki við hársnyrtingu Gönguhjálpartæki , hjólastólar , hjálpartæki í bifreið , önnur farartæki og hjálpartæki til flutnings Sjúkratryggingar Íslands hafa gert samninga um kaup á gönguhjálpartækjum , handdrifnum hjólastólum , sérsmíði í hjólastóla og ýmsum fylgi - og aukahlutum í hjólastóla svo og um kaup á lyfturum á hjólum . Greiðsluþátttaka í kaupum á ákveðnu hjálpartæki er háð því að tækið sé fengið hjá tilgreindu samningsbundnu fyrirtæki . Sjúkratryggingar Íslands greiða fyrir stafi og hækjur fyrir þá sem eru með sjúkdóma sem vald alvarlegri lömun eða hrörnun , t.d MS , MND , og aðra vöðvarýrnunarsjúkdóma , helftarlömun , Parkinsonsjúkdóm , illvíga RA liðagigt , Spina bifida svo og einstaklingar með lungna - og / eða hjartasjúkdóma á háu stigi . Sjúkratryggingar Íslands hafa gert samninga um kaup á gönguhjálpartækjum . Greiðsluþátttaka SÍ 100% Sjá nánar í fylgiskjali við reglugerð Sjúkratryggingar Íslands greiða styrk til að afla hjálpartækja í bifreið sem nauðsynleg eru vegna þess að líkamsstarfsemi er hömluð eða líkamshluta vantar . Sjúkratryggingar Íslands skulu meta þörf fyrir hjálpartæki og hvaða bifreið henti þeim , þ.e. fólksbifreið eða sendibifreið . Einstaklingur skal leita samþykkis Sjúkratrygginga Íslands á tegund bifreiðar áður en farið er í kaup á bifreið ef hann ætlar að sækja um hjálpartæki í bifreið sína . Heimilt er að veita einstaklingi styrk til kaupa á sjálfskiptingu og öðrum stýribúnaði ( m.a. breytingum á bremsum og bensíngjöf ) í eigin bifreið ( eða bifreið maka ) , ef færni er svo skert að hann getur ekki ekið bifreið nema með slíkum búnaði . Skilyrði fyrir styrkveitingu eru ökuréttindi , regluleg notkun bifreiðar og að mat á ökuhæfni liggi fyrir . Skilyrði fyrir styrkveitingu á miklum og sérhæfðum breytingum og aðlögun bifreiðar er að einstaklingur sé mjög virkur og stundi vinnu / skóla alla virka daga . Fullur styrkur er veittur á fimm ára fresti . Ef búnaður er endurnýjaður fyrr er heimilt að veita einn fimmta af fullum styrk fyrir hvert ár sem liðið er frá síðustu styrkveitingu . Styrkur til kaupa á sjálfskiptingu miðast við nýja bifreið og lækkar eftir því sem bifreiðin er eldri . Sjá nánari upplýsingar í fylgiskjali með reglugerð Sjúkratryggingar Íslands greiða einungis fyrir þríhjól . Þríhjól eru greidd fyrir fjölfatlaða ef ekki er hægt að nota tvíhjól með stuðningshjólum . Að jafnaði er ekki greitt fyrir þríhjól fyrir börn yngri en tveggja ára . Sjá nánari upplýsingar í fylgiskjali með reglugerð Hjólastólar Sjúkratryggingar Íslands hafa gert samninga um kaup á handdrifnum hjólastólum , sérsmíði í hjólastóla og ýmsum fylgi - og aukahlutum í hjólastóla . Metið er eftir færni og sjúkdómi hvort umsækjandi á rétt á hjólastól . Sjúkratryggingum Íslands er heimilt að greiða fyrir tvo hjólastóla , innihjólastól og útihjólastól , vegna sama einstaklings . Tegund hjólastóls fer eftir færni og virkni viðkomandi . Dæmi : Léttir hjólastólar sem eru með auknum stillimöguleikum á hjólum / setstöðu og þar sem hægt er að taka hjól af eru frekar fyrir virka einstaklinga , einnig hugsanlega fyrir þá sem ekki ráða við annað vegna sjúkdóms og verða sjálfbjarga með léttari stól . Einfaldir hjólastólar eru almennt frekar fyrir þá sem eru ekki eins virkir , t.d. aldraða á dvalarstofnunum og þá sem ekki eru stöðugt háðir hjólastól . Mjög virkir hjólastólanotendur geta fengið auka umgang af hjólum á handknúna hjólastóla , þ.e. drifhjól með öflugri dekkjum ( fjalladekk ) og tilheyrandi framhjól . Rafknúinn innihjólastóll er stóll ætlaður til að nota innandyra og er einfaldari en rafknúinn útihjólastóll . Rafknúinn inni - og útihjólastóll er stóll sem hentar til notkunar bæði innan - og utandyra og rafknúinn útihjólastóll er stóll til nota eingöngu utandyra . Hjólastólar af lager hjálpartækjamiðstöðvar Sjúkratrygginga Íslands ganga fyrir nýkaupum á hjólastólum . Rafknúnir hjólastólar . Matið byggist fyrst og fremst á hvort viðkomandi hafi skertan kraft í handleggjum eða hvort handarfærni muni skaðast við not á handdrifnum hjólastól . Ennfremur er tekið tillit til heildargetu einstaklingsins . Einstaklingur sem á rétt á rafknúnum hjólastjól getur átt val um öflugan rafknúinn útihjólastól . Einstaklingur 67 ára eða eldri sem er með skerta færni getur fengið úthlutað einfaldari rafknúnum hjólastól ( svokallaðri rafskutlu ) til að auðvelda sjálfstæða búsetu að uppfylltum almennum skilyrðum um rafknúna hjólastóla , sbr. hér að framan , enda sé ekki bifreið á heimili hans . Sjúkratryggingar Íslands greiða að jafnaði ekki fyrir rafknúinn hjólastól vegna einstaklinga sem eru með mænuskaða nema skaði sé ofar en við 6. hálshryggjarlið ( ofar en C6 ) . Sjá nánari upplýsingar í fylgiskjali með reglugerð Hjálpartæki við flutning fólks Sjúkratryggingar Íslands hafa gert samninga um kaup á hjálpartækjum sem falla hér undir . Flutningsbretti og rennimottur 100% Snúningsskífur 100% Frístandandi rúmgálgar 100% Rúmstigar og léttar 100% Flutningsbelti ( belti og / eða vesti með lyftihandfangi ) 100% Breytingar á flutningsbrettum 100% Sjúkratryggingar Íslands greiða fyrir snúningslök og snúningsmottur fyrir þá sem eru með sjúkdóma sem valda alvarlegri lömun eða hrörnun , t.d MS , MND og aðra vöðvarýrnunarsjúkdóma , helftarlömun , Parkinsonsjúkdóm , illvíga RA liðagigt , Spina bifida svo og einstaklingar með lungna - og / eða hjartajúkdóma á háu stigi . Sjúkratryggingar Íslands hafa gert samninga um kaup á snúningslökum . Sjúkratryggingar Íslands hafa gert samninga um kaup á sjúkrarúmum og fylgihlutum . Á heimasíðu SÍ er að vinna upplýsingahefti um samninga og vörulista sem hefur að geyma tæmandi yfirlit yfir allar þær tegundir hjálpartækja sem samningarnir ná til og sem stofnunin tekur þátt í kaupum á fyrir þá sem eru sjúkratryggðir samkvæmt lögum um sjúkratryggingar . Við hvert og eitt hjálpartæki í vörulistanum í heftinu kemur einnig fram hvaða fyrirtæki er með samning við Sjúkratryggingar Íslands um kaup á viðkomandi tæki . Þátttaka í kaupum á ákveðnu hjálpartæki er háð því að tækið sé fengið hjá tilgreindu samningsbundnu fyrirtæki . Rúmborð Sjúkratryggingar Íslands hafa gert samninga um kaup á les - og rúmborðum . Hilluborð á hjólum fyrir hjálpartæki , s.s. öndunarvél , hóstavél , og önnur lífsnauðsynleg tæki . Vinnustólar , standstólar og stólar fyrir börn Sjúkratryggingar Íslands greiða að jafnaði fyrir stóla vegna þeirra sem eru með sjúkdóma sem valda alvarlegri lömun eða hrörnun , t.d. MS , MND og aðra vöðvarýrnunar sjúkdóma , helftarlömun , Parkinsonsjúkdóm , illvíga RA liðagigt og Spina bifida . Einnig geta einstaklingar með lungna - og / eða hjartasjúkdóm á háu stigi fengið greidda stóla , einkum standstóla . Metið er eftir færni hvort og hvenær viðkomandi eigi rétt á stól , t.d. göngufærni , úthaldi , stand - og / eða setjafnvægi . Rúm , barnarúm , rúmdýnur , skápúðar í rúm og fleira Sjúkratryggingar Íslands hafa gert samninga um kaup á sjúkrarúmum og fylgihlutum . Rúm og / eða önnur tæki tilheyrandi rúmi eru einungis greidd vegna fjölfatlaðra , hjarta og lungnasjúklinga með sjúkdóm á háu stigi sem verða að hafa hátt undir höfði og sjúklinga sem þarfnast mikillar umönnunar í rúmi . Rúmdýnur eru greiddar 100% , hámark kr. 36.000 í sjúkrarúm með öllu tilheyrandi . Upphækkunarklossar / - fætur 100% ( vegna slysahættu eru einungis greiddir klossar undir rúm og sófa ef fætur mynda 90° horn við gólf ) Hjólabúnaður 100% Handrið og stoðir Sjúkratryggingar greiða fyrir stuðningsbúnað fyrir þá sem eru með sjúkdóma sem valda alvarlegri lömun eða hrörnun , t.d MS , MND , og aðra vöðvarýrnunarsjúkdóma , helftarlömun , Parkinsonsjúkdóm , illvíga RA liðagigt , Spina bifida svo og einstaklingar með lungna - og / eða hjartasjúkdóm á háu stigi . Greitt 100% Dyra - og gluggaopnarar / - lokarar . Fjarstýrðir dyraopnarar að íbúð / húsnæði eru greiddir fyrir þá sem eru alvarlega fatlaðir og ráða ekki við að opna / loka dyrum og eru að jafnaði einir á ferð . Gluggaopnarar eru að jafnaði greiddir fyrir þá sem búa einir og þurfa þeirra með vegna skertrar færni . Stokkalyftur , hjólastólalyftur , sætislyftur í stiga og skábrautir Sjúkratryggingar Íslands leita ætíð tilboða í lyftur . Að jafnaði er ekki greitt fyrir lyftur nema upp á aðra hæð . Heimilt er að greiða lyftur fyrir hjólastólanotendur og þá sem eru með mjög skerta göngugetu og nota gönguhjálpartæki á einkaheimili umsækjanda . Skilyrði er að umsækjandi þurfi nauðsynlega að nýta báðar hæðir húsnæðis ( vegna frumþarfa ) , að húsnæðið henti m.t.t. fötlunar / færniskerðingar umsækjanda að öðru leyti og að ekki sé möguleiki á að skipta um húsnæði . Greiðsluþátttaka nær ekki til kaupa á lyftum í nýbyggingar nema færniskerðing sé til komin það seint í byggingarferlinu að ekki sé unnt að breyta húsnæðinu . Heimilt er einungis að greiða fyrir stigaklifrara á einkaheimili ef ekki er hægt að koma fyrir lyftu eða til bráðabirgða vegna biðtíma eftir öðru húsnæði ( Einkaheimili er skilgreint þar sem ríki / sveitarfélag kemur að kaupum og / eða rekstri heimilis ) . Sjá nánar í fylgiskjali með reglugerð Öryggisbúnaður á heimili Öryggisgrindur og stigastólpar 50% ( grindur og stólpar sem festir eru við tröppur , hurðir og glugga til að koma í veg fyrir fall ) Hjálpartæki til tjáskipta , upplýsinga og viðvörunar Útbúnaður fyrir tölvutal ( talgervill ) er greiddur sem hjálpartæki fyrir fjölfatlaða sem geta ekki tjáð sig munnlega og þegar notagildið er ótvírætt og jafnvel eina leiðin til tjáskipta . 100% ( hámarksstyrkur skv. verðkönnun hverju sinni ) Tölvur Sjúkratryggingar Íslands greiða einungis fyrir tölvur sem eru hjálpartæki til tjáskipta vegna mjög mikilla örðugleika við munnleg og / eða skrifleg tjáskipti enda sé mikill sérútbúnaður forsenda fyrir notkun tölvunnar eða viðkomandi býr einn og notar tölvu sem einu tjáskiptaleiðina . Mat sérfræðings , s.s. iðjuþjálfa , sálfræðings eða sérkennara , verður að liggja fyrir á því hvort viðkomandi geti nýtt sér tölvu til tjáskipta , s.s. færnimat , þroskamat og greindarpróf . Tölvur eru ekki greiddar fyrir einstaklinga sem hafa greindarvístölu undir 50 . Áður en tölvu er úthlutað til þroskahamlaðs og / eða einhverfs einstaklings þarf að hafa farið fram lágmarksþjálfun og vera komin nægileg reynsla á hvort tölva auðveldi og bæti tjáskipti . Að jafnaði eru tölvur ekki greiddar fyrir fjölfötluð börn fyrr en á því almanaksári sem þau ná sex ára aldri . Almennt viðhald tölvu og prentara er á kostnað notanda en Sjúkratryggingar Íslands greiða viðgerðir á sérútbúnaði . Tölvur 100% ( hámarksstyrkur skv. verðkönnun hverju sinni ) Viðgerðir á tölvubúnaði 100% Tölvutjáskiptabúnaður í rafknúna hjólastóla 100% ( hámarksstyrkur skv. verðkönnun hverju sinni ) Vinna vegna tölvubúnaðar 100% ( hámarksstyrkur skv. verðkönnun hverju sinni ) Blaðflettarar Blaðflettarar 100% Viðgerðir á blaðfletturum 100% Samtalshjálpartæki Viðvörunarhjálpartæki Merkibúnaður 100% ( t.d. bjöllur og blikkljós ) Rafstýrð dagatöl og minnishjálpartæki 100% ( rafstýrð tæki til að skipuleggja og minna á athafnir og tíma , geta verið með innbyggðu tali ) Viðvörunarkerfi Öryggiskallkerfi : Sjúkratryggingar Íslands hafa gert samninga um öryggiskallkerfisþjónustu . Greiðsla stofnunarinnar er háð því að þjónusta sé fengin hjá samningsbundnum fyrirtækjum . Sjá nánar um skilyrði fyrir greiðsluþátttöku SÍ í fylgiskjali með reglugerð Viðvörunarbúnaður vegna hættu : Sjúkratryggingum Íslands er heimilt að taka þátt í greiðslu vegna viðvörunarbúnaðar vegna hættu , svo sem af völdum hita , elds eða reyks , fyrir þá sem eru með skert minni vegna elliglapa eða heilaskaða . Öryggiskallkerfi ( til ytra kalls í gegnum símakerfi ) , fastur styrkur m / ákv. hámarki kr. 8.100 í frumuppsetningu og kr. 5.500 í mánaðargjaldi Krampaviðvörunartæki fyrir flogaveika 70% Viðvörunarbúnaður vegna hættu , s.s. af völdum hita , elds eða reyks 50% ( t.d. fyrir eldavélar ) Uppsetning á krampaviðvörunartæki fyrir flogaveika 70% þegar þess þarf ( styrkur skv. verðkönnun hverju sinni ) . Hjálpartæki til að meðhöndla tæki eða hluti Hjálpartæki til stjórnunar á umhverfi Fjarstýrikerfi 100% , forrit fyrir fjarstýrikerfi 100% og uppsetning á fjarstýrikerfi 100% Sjá nánar í fylgiskjali með reglugerð Hjálpartæki vegna skertrar færni í höndum / fingrum Haldarar , líkamsbornir , fyrir ennis - , höku - og munnpinna 100% Statíf ( t.d. vökvastatíf vegna næringar um slöngu eða í æð ) 100% Stýripinnar ( s.s. ennis - , höku - og munnpinnar ) 100% Bendiljós 100% Framhandleggsstuðningur 100% Lyklaborðshlíf 100% Tæki til skorðunar Grindur / haldarar 100% ( t.d. haldarar fyrir bolla / glös / hnífapör ) Aðrir styrkir hjá SÍ Heyrnartæki Sjúkratryggingar Íslands ( SÍ ) veita styrki til kaupa á heyrnartæki , styrkur er veittur á fjögurra ára fresti . Til að sækja um styrk þarf EKKI að útfylla sérstakt eyðublað , heldur skilar umsækjandi inn frumriti reiknings , heyrnarmælingu og upplýsingum um bankareikning . Sjá nánari upplýsingar hér á heimasíðu SÍ . Næring og sérfæði Sjúkratryggingar Íslands veita styrk til kaupa á sérfæði og næringarefnum ef einstaklingur glímir við veruleg vandkvæði við fæðuinntöku . Þetta er gert til að mæta orkuþörf viðkomandi . Um er að ræða mikið lystarleysi , efnaskiptagalla , ofnæmi eða frásogsvandamál svo dæmi séu tekin . Til að sækja um styrk þarf læknir og / - eða næringarfræðingur að fylla út eyðublaðið umsókn um styrk til kaupa á næringu og sérfæði . Eyðublaðið þarf síðan að senda undirritað til Hjálpartækjamiðstöðvar Sjúkratrygginga Íslands , Vínlandsleið 16 , 113 Reykjavík . Læknisvottorð þarf að fylgja fyrstu umsókn . Til að sækja um eða endurnýja hjálpartæki þarf að fylla út eyðublaðið Umsókn um styrk til kaupa á hjálpartæki og skila því inn til hjálpartækjamiðstöðvar Sjúkratrygginga Íslands , Vínlandsleið 16 , 113 Rvk . Hámarksafgreiðslutími umsókna um hjálpartæki er 5 vikur frá móttöku fullnægjandi umsóknar . Læknisvottorð þarf að fylgja fyrstu umsókn . Öllum umsóknum þarf að fylgja lýsing á færni umsækjanda og rök fyrir hjálpartæki . Sjá nánari upplýsingar um hvernig sækja á um hjálpartæki hér . Við val á hjálpartækjum er gott að hafa samband við fagaðilia , t.d. sjúkraþjálfara sem þekkir til þeirra tækja sem í boði eru á markaðnum . Gott er að senda gátlista með umsóknum um hjólastóla , vinnustóla , þríhjól , hjólastólalyftur í bíla og hjólastólafestingar í bíla . Það auðveldar mat og úthlutun á hjálpartækjunum . Best er að sækja um hjálpartæki í samráði við sjúkraþjálfara , iðjuþjálfa eða lækni . Viðgerð á hjálpartækjum Starfsfólk verkstæðis Hjálpartækmiðstöðvar Sjúkratrygginga Íslands annast sérsmíði og aðstoð við aðlögun hjálpartækja fyrir notendur eða tryggja að aðrir aðilar annist það . Starfsfólk verkstæðis sér þar að auki um viðhald og viðgerðir á hjálpartækjum í eigu Sjúkratrygginga Íslands eftir að ábyrgð seljanda er útrunnin . Athugið að Hjálpartækjamiðstöð annast ekki uppsetningu á stuðningsstöngum , bað - eða salernishjálpartækjum hvort sem um er að ræða tæki frá Hjálpartækjamiðstöð eða seljendum .